Document ID: 31997L0039

Komisijos direktyva 97/39/EB
1997 m. birželio 24 d.
suderinanti su technikos pažanga 1975 m. birželio 26 d. Tarybos direktyvą 75/443/EEB dėl valstybių narių įstatymų, susijusių su motorinių transporto priemonių reversiniu mechanizmu ir spidometro įranga, suderinimo
(tekstas svarbus EEE)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1970 m. vasario 6 d. Tarybos direktyvą 70/156/EEB, susijusią su motorinių transporto priemonių ir jų priekabų tipo patvirtinimu [1], su paskutiniais pakeitimais, padarytais Europos Parlamento ir Tarybos direktyva 96/79/EB [2], ypač į jos 13 straipsnio 2 dalį,
atsižvelgdama į 1975 m. birželio 26 d. Tarybos direktyvą 75/443/EEB dėl valstybių narių įstatymų, susijusių su motorinių transporto priemonių reversiniu mechanizmu ir spidometro įranga, derinimo [3], ypač į jos 6 straipsnį,
kadangi Direktyva 75/443/EEB yra viena iš atskirų EB tipo patvirtinimo tvarkos, nustatytos Direktyva 70/156/EEB, direktyvų; kadangi, dėl tos priežasties, Direktyvoje 70/156/EEB pateikiamos nuostatos, susijusios su transporto priemonių sistemomis, sudedamosiomis dalimis ir atskirais techniniais elementais, taikomos šiai direktyvai,
kadangi ypač Direktyvos 70/156/EEB 3 straipsnio 4 dalis ir 4 straipsnio 3 dalis reikalauja, kad prie kiekvienos atskiros direktyvos būtų pridėtas informacinis dokumentas, nurodantis tai direktyvai tinkančius I priedo punktus, ir pagal VI priedą parengtas tipo patvirtinimo liudijimas, kad informaciją apie tipo patvirtinimą būtų galima įvesti į kompiuterį;
kadangi taip pat yra pageidautina suderinti šios direktyvos techninius reikalavimus su atitinkamais JT-EEB reglamento Nr. 39 reikalavimais;
kadangi šios direktyvos nuostatos atitinka Direktyva 70/156/EEB įsteigto Suderinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 75/443/EEB pakeičiama taip:
1) 1 straipsnio pabaiga pakeičiama taip: "… bėgiais važiuojančias transporto priemones, žemės ūkio arba miško pramonės traktorius ir visus judančius mechanizmus.";
2) priedai iš dalies pakeičiami pagal šios direktyvos priedą.
2 straipsnis
1. Nuo 1997 m. spalio 1 d. valstybės narės negali:
- atsisakyti suteikti transporto priemonės tipui EB tipo patvirtinimą arba nacionalinį tipo patvirtinimą arba
- uždrausti registruoti, parduoti arba pradėti eksploatuoti ar naudoti transporto priemones
dėl priežasčių, susijusių su reversiniu mechanizmu arba spidometro įranga, jeigu transporto priemonės atitinka šia direktyva pakeistos Direktyvos 75/443/EEB reikalavimus.
2. Nuo 1998 m. spalio 1 d. valstybės narės transporto tipui:
- nebeteikia EB tipo patvirtinimo ir
- gali atsisakyti suteikti nacionalinį tipo patvirtinimą
dėl priežasčių, susijusių su reversiniu mechanizmu ir spidometro įranga, jei neįvykdomi šia direktyva pakeistos Direktyvos 75/443/EEB reikalavimai.
3 straipsnis
1. Valstybės narės priima įstatymus ir kitus teisės aktus, kurie, įsigalioję iki 1997 m. spalio 1 d., įgyvendina šią direktyvą. Apie tai jos nedelsdamos praneša Komisijai.
2. Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3. Valstybės narės pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus.
4 straipsnis
Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.
5 straipsnis
Ši direktyva skirta valstybėms narėms.
Priimta Briuselyje, 1997 m. birželio 24 d.

Labels: 7
8
15